
Kako se ispravno uzima ***[abdest](https://pitajucene.com/search/Abdest/questions/ "Pretraži pitanja o abdestu")***?


* 
* 
* 
* 
* 
* 
* 

 
Kako se ispravno uzima abdest?

***[Abdest](https://pitajucene.com/search/Abdest/questions/ "Pretraži pitanja o abdestu")*** se može uzeti na dva načina. Prvi način obuhvata farzove abdesta, i bez njih abdest nije ispravan. Ovaj je način spomenut u sljedećem kur’anskom ajetu: “O vjernici, kad hoćete ***[namaz](https://pitajucene.com/search/Namaz/questions/ "Pretraži pitanja o namazu")*** obaviti, lica svoja i ruke svoje do iza lakata operite – a dio glava svojih potarite – i noge svoje do iza članaka…” (el-Maida, 6). Dakle, čovjek mora jedanput umiti lice (u to spada i ispiranje usta i nosa), zatim mora jedanput oprati ruke od vrhova prstiju do iza laktova (kad peru ruke, neki ljudi izostavljaju pranje šaka, a to je pogrešno), potom mora potrati jedanput po glavi (i uši će potrati jer one pripadaju glavi), te mora jedanput oprati noge do iza članaka.


Drugi način uzimanja abdesta jest poželjni način, a on se sastoji od toga da čovjek izgovori bismilu, opere šake tri puta, ispere usta i nos trima pregrštima vode, umije lice tri puta, opere ruke do iza laktova tri puta (prvo se pere desna ruka), zatim potre po glavi jedanput tako što će vlažne dlanove staviti na prednji dio glave i potrati do potiljka i nazad, i po ušima, tako što će kažiprste staviti u uši, a palcima potrati vanjski dio ušiju, te će naposlijetku oprati noge zajedno s člancima tri puta (prvo se pere desna noga). Nakon toga izgovorit će ***[zikr](https://pitajucene.com/search/zikr/questions/ "Pretraži pitanja o zikru")***: “Svjedočim da nema istinskog božanstva osim Allaha, Jedinog, Koji nema saučesnika, i svjedočim da je Muhammed Njegov rob i ***[poslanik](https://pitajucene.com/search/poslanik/questions/ "Pretraži pitanja o poslanicima")***. Allahu, učini me jednim od onih koji se mnogo kaju i učini me jednim od onih koji se često čiste!” Ako čovjek tako postupi, otvore mu se osmere džennetske kapije i ukaže mu se prilika da uđe na koja god želi (Muslim, 234). Ova je ***[hadis](https://pitajucene.com/search/Hadis/questions/ "Pretraži pitanja o hadisima")*** od Allahova Poslanika, sallallahu alejhi ve sellem, prenio Omer, radijallahu anhu.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


Preuzeto sa stranice <http://www.minber.ba>


